Lolland-Falsters Stifts-Tidende, 1833-05-14
Bekjendtgjørelser. Subscriptions-Jndbydelse. Snart synes det kommet saa vidt med Forvirringen i Religionsvæsenet, at den Ene mismodig spørger den Anden: Hvor er Christus, eller: "Hvad er sand Christendom Om ikke af en sørgelig Jndifferentisme i det vigtigste Sjælsanliggende, saa maaskee af Lyst til at bevare den kjære personlige Ro. eller af Frygt for at give Foraargelsen Næring og udsætte sig for Miskjendelse og ukjærlige Domme, ere Mange, som ellers vare udrustede med Evner og Jndsigt til at tale med, bragte til Tanshed, og skjælve for, aabenbar at forkynde den Herre og Mester for Verden, til hvem de have sat deres Tro og Haab, ja, Vel endda, om ikke Bibelchristendom tilsidst udarter til et Haansord, som atter skal ombyttes med forældede Formeler, med den døde Bogstav- og Authoritets-Tro. Dog, ikke saa burde Frugten af Lysets Kamp med Mørket i de henvundne Sekler gaae tabt. Gjærings=Processen burde her, som i Alt, have sit Maal og sin Grændse, og om ikke en Fredstilstand, dog en Vaabenhvile være tænkelig. Men skal overalt en Skilsmisse i Kirkesamfundet finde Sted, da bør Fornuftchristendommens Venner sidst rømme den, eller som slagne forlade Kamppladsen. Den evige Sandhed, snart endnu det eneste Punct, Man overlydt tør bekjende, forsaavidt at Jngen vover at nægte dens overbevisende Kraft – bør, skal og maa seire. – J en tidligere Livs-Periode oplært og bestemt til en vordende Kirkens Lærer, tør jeg vel ansees ikke ganske uberettiget til at afgive en Stemme, og som den, der aldrig ophørte, efter Skrivtens Bud, med redelig Hu at pønse, prøve og grandske over Christendommens Aand og indre Væsen, Alt uden Hensyn til menneskelige Systemmer, giærede det længe i min Sjæl at meddele Verden Resultatet af denne min Forsken. J flere Aar laa Materialierne til et populairt Skrivt, der skulde fremstille sand evangelisk Christendom, støttet ene paa Bibelen, som den legaleste Kilde, i min Pult, da jeg stedse ventede, at En, hvis Stilling og Tid bedre tillod det, vilde forekomme mig i Udførelsen. Men, hidindtil er dette ikke skeet; Timerne bortile og hver Dag rykker jeg Livets Grændse nærmere. Velan, saa lyde da ogsaa min Røst, om end blot som Forløber for en Værdigere. Virkningen sætter jeg rolig i Dens Haand, fra hvem al Velsignelse kommer; men ligesom jeg forud tør love mig hver sandhedskiærlig og troende Christens Bifald, saa skal Jngen, uden at være slaget af aandelig Blindhed, eller Ondskab, kunne sætte mig paa Kjetter-Listen, og der staaer jeg gjerne i Selskab med ham, den himmelske Lærer, paa hvis Navn ogsaa jeg er døbt, og paa hvis Ord jeg til mit Livs Ende vil holde fast. - Skrivtet skulde hedde: "Jesus Christus, som han var, er og bliver. - Her at udbrede mig videre om dets Plan og Jndhold, ansees overflødigt; blot saa meget, at Tendentsen er dobbelt, som Skolebog og som en christelig Huustavle til Veiledning ved Evangelisternes Læsning. Da jeg ikke vil have det betragtet som noget Partiskrivt, men det bør kunne læses af alle christelige Confessions Medlemmer, uden at forstyrre den mindre oplyste Christen eller Ungdommen, i hvis Hænder det maatte falde, saa skal alt Fremmedt og Polemisk blive udelugt fra Skrivtet, der vil udgjøre et for sig bestaaende Heelt, hvorimod hvad jeg kan have at sige til Forsvar for Jndretningen, som udstrømmet fra og bygget paa vore hellige Bøger, skal i et særskilt Anhang, der i al Fald kan ansees som et Slags Fortale eller Jndledningsord, vorde udviklet. Til den Ende findes i Subscriptionsplanen selv dobbelte Rubriker, hvori Man kan tegne sig for det Antal, som ønskes af hvert Skrivt særskilt. Formatet vil blive stor Dude. Arketallet kan ikke nøiagtigt angives, men formodes at ville blive for Haandskrivtet 8 a 10 Ark og for Anhanget et Par Ark. Der skal sørges for, ved godt Kjøb (4 a 5 s. Arket paa Tryk- og 1/4 Deel mere paa Skrivpapiir) at bidrage til den større Udbredelse. For at kunne bestemme Oplagets Størrelse, ønskes Planerne tilbagesendte inden Udløbet af August Maaned d. A., hvorefter Trykningen skal begynde saa betids, at Skrivtet kunde udkomme før Aarets Slutning. Odense, den 1ste Mai 1833. S. Hempel, Cancelliraad og Eier af Fyens StiftsAddressecontoir med Bogtrykkeri. Subscription modtages paa Addressecontoiret i Mariebo.